Period: Unknown
Genre: Unknown
Transliteration:
<SURFACE>
en₂ e₂-nu-ru
i₃ ku₃ i₃-us₂-us₂ <unk> <unk> ki in...
i₃-giš i₃ dingir-bi nig₂-bi nig₂-muš₃-da
u₄ huš a₂-sag₃ nu-ša-ra-gi
a₂-sag₃ niŋ₂-hul-lu-bi-da he₂-sir₂-re
an-pa <unk> an-pa su₃-ra₂ <unk> {d}utu-ke₄
šu ku₃-ku₃-ga-ba...na im-ma-ni-in <unk> eš
{d}utu ku₃-ge-ba gu₂-da ba-ni-in-la₂
su nam-lu₂-ulu₃-ta a₂-sag₃-ta šar₂-ra
nam-ku₃ nam-sikil-ta ba-ab-du₇
eš₃ mah eš₃ ku₃-ta a₂-bi in-da-an-ag₂
nam-ku₃ nam-sikil-ta ba-ab-du₇-a-gin₇
eš₃ mah eš₃ ku₃-ta a₂-bi in-da-an-ag₂-a-gin₇
eridu{ki} eš₃ sikil-la <unk> aš in-ub-a-gin₇
su lu₂-ulu₃ dumu dingir-ra-na mu-un-na-te-a-ta
a₂-sag₃ niŋ₂-hul-bi su-na he₂-sir₂-re
he₂-sikil he₂-dadag eme hul-ŋal₂...bar-še₃ he₂-em-ta-gub
...giš-kam
...
...<unk> ke₄
...ke₄
i₃ nam...ga-ke₄
i₃ nam-sikil...asar-lu₂-hi-ke₄
i₃ nam-šub {d}nin-girim₃ nin tu₆-tu₆-a-ke₄
i₃ <unk> maš-maš-e eridu{ki}ga-ka
lu₂ tu-ra saŋ gig-ga-ni
šu gig-ga-ni ŋiri₃ gig-ga-ni
giš-ge-en-ge-na nu-dug₃-ga-ni
šu mu-ni-ib₂-ur₃
...tar a₂-sag₃ gig-ga su-na gal₂-la-ni u₃-ub-ta-an-zi
udug hul šu-ba-ni gidim hul šu-ba-ni
bar-še₃ he₂-em-ta-gub
udug sa₆-ga {d}lama₃ sa₆-ga he₂-em-da-su₈-su₈-ga-eš
ka-inim-ma i₃-giš-kam

Cuneiform:
<SURFACE>
𒋙𒀭𒂍𒉡𒊒
𒉌𒆬𒉌𒍑𒍑<unk><unk>𒆠𒅔...
𒉌𒄑𒉌𒀭𒁉𒃻𒁉𒃻𒈹𒁕
𒌓𒍽𒀉𒉺𒉡𒊭𒊏𒄀
𒀉𒉺𒃻𒅆𒌨𒇻𒁉𒁕𒃶𒁍𒊑
𒀭𒉺<unk>𒀭𒉺𒋤𒁺<unk>𒀭𒌓𒆤
𒋗𒆬𒆬𒂵𒁀...𒈾𒅎𒈠𒉌𒅔<unk>𒌍
𒀭𒌓𒆬𒄀𒁀𒄘𒁕𒁀𒉌𒅔𒇲
𒋢𒉆𒇽𒍇𒋫𒀉𒉺𒋫𒊹𒊏
𒉆𒆬𒉆𒂖𒋫𒁀𒀊𒌌
𒀊𒈤𒀊𒆬𒋫𒀉𒁉𒅔𒁕𒀭𒉘
𒉆𒆬𒉆𒂖𒋫𒁀𒀊𒌌𒀀𒁶
𒀊𒈤𒀊𒆬𒋫𒀉𒁉𒅔𒁕𒀭𒉘𒀀𒁶
𒉣𒆠𒀊𒂖𒆷<unk>𒀸𒅔𒌒𒀀𒁶
𒋢𒇽𒍇𒌉𒀭𒊏𒈾𒈬𒌧𒈾𒋼𒀀𒋫
𒀉𒉺𒃻𒅆𒌨𒁉𒋢𒈾𒃶𒁍𒊑
𒃶𒂖𒃶𒌓𒌓𒅴𒅆𒌨𒅅...𒁇𒂠𒃶𒅎𒋫𒁺
...𒄑𒄰
...
...<unk>𒆤
...𒆤
𒉌𒉆...𒂵𒆤
𒉌𒉆𒂖...𒍂𒇽𒄭𒆤
𒉌𒉆𒊒𒀭𒎏𒀀𒄩𒋻𒁺𒎏𒅲𒅲𒀀𒆤
𒉌<unk>𒈦𒈦𒂊𒉣𒆠𒂵𒅗
𒇽𒌅𒊏𒊕𒍼𒂵𒉌
𒋗𒍼𒂵𒉌𒄊𒍼𒂵𒉌
𒄑𒄀𒂗𒄀𒈾𒉡𒄭𒂵𒉌
𒋗𒈬𒉌𒌈𒃡
...𒋻𒀉𒉺𒍼𒂵𒋢𒈾𒅅𒆷𒉌𒅇𒌒𒋫𒀭𒍣
𒌜𒅆𒌨𒋗𒁀𒉌𒄇𒅆𒌨𒋗𒁀𒉌
𒁇𒂠𒃶𒅎𒋫𒁺
𒌜𒊷𒂵𒀭𒆗𒊷𒂵𒃶𒅎𒁕𒁻𒁻𒂵𒌍
𒅗𒅗𒈠𒉌𒄑𒄰